Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Iranin presidentti Ruhani ilmoitti -
sotalaivojen lähettämisestä Jemenin rannikolle.
Hän vakuutti kansainväliselle yhteisölle -
Iranin tavoittelevan pelotteella alueellista vakautta.
Venäjä päätti toimittaa Iranille S-300-ilmatorjuntaohjusjärjestelmän.
Pääministeri Netanjahu vastasi -
Israelin suhtautuvan asiaan ”äärimmäisellä vakavuudella” -
ja tekevän kaiken tarvittavan Israelin puolustamiseksi.
Venäjän presidentti Putin -
varoitti Israelia Ukrainan hallituksen aseistamisesta.
Hänen mukaansa se olisi haitallista rauhanpyrkimyksille Itä-Ukrainassa.
Iranissa juhlittiin lauantaina kansallista armeijapäivää -
sotilasparaatilla ja sotilaallisen tulivoiman esittelyllä.
Iranin presidentti Ruhani osallistui vuotuiseen seremoniaan, -
jolla juhlistetaan Iranin asevoimien perustamista.
Tukijoilleen pitämässään puheessa Ruhani väitti, -
että Iranin sotavoimien pyrkimys on taata rauha ja turvallisuus alueella.
Hän kertoi Iranin lähettäneen sotalaivoja Jemenin rannikolle.
Iranin tukemat huthitaistelijat ovat vallanneet ison osan Jemeniä -
ja sotivat saudien tukemaa hallintoa vastaan.
Persian- ja Adeninlahdella olevien Iranin merivoimien -
on tarkoitus taata ympäröivien maiden turvallisuus.
Ne pyrkivät varmistamaan myös merenkulun turvallisuuden.
Iranin sotavoimat tavoittelevat sitä, -
että rauha ja turvallisuus -
saataisiin taattua Lähi-idän alueelle.
Iran on lähettänyt aluksiaan Jemeniin Iranin päävastustajan Saudi-Arabian -
johtaessa pommitusoperaatiota shiialaisia huthikapinallisia vastaan.
Iran on tuominnut sotakampanjan ja vaatinut dialogia.
Saudi-Arabia puolestaan syyttää Irania sotilasavun annosta hutheille.
Iran kiistää syytteen.
Presidentti Ruhani väitti Iranin sotilasstrategian -
tähtäävän pelotevaikutukseen rauhan saavuttamiseksi Lähi-idässä.
Venäjä päätti toimittaa Iranille S-300-ilmatorjuntaohjusjärjestelmän.
Pääministeri Netanjahu vastasi -
Israelin suhtautuvan asiaan ”äärimmäisellä vakavuudella” -
ja tekevän kaiken tarvittavan Israelin puolustamiseksi.
Israel suhtautuu äärimmäisellä vakavuudella siihen, -
että Venäjä toimittaa S-300-ohjuksia Iraniin, -
Iranin kiihdyttäessä vihamielisyyksiään -
Lähi-idässä ja Israelin rajoilla.
Pääministeri Netanjahu sanoi myös, että alustavassa sopimuksessa, -
joka saavutettiin Iranin ja P5+1-maiden -
(USA, Venäjä, Kiina, Ranska, Iso-Britannia ja Saksa) välillä -
Sveitsissä 2. huhtikuuta, -
ei ollut erillismainintaa Iranin alueellisista aggressioista.
Israel suhtautuu äärimmäisen vakavasti myös siihen tosiasiaan, -
että suurvaltojen ja Iranin sopimuksessa -
ei ole mainintaa Iranin aggressioista.
Iranin vihamielisyyksien loppumista ei vaadita, -
ei sopimuksen alussa eikä ehtona pakotteiden poistamiselle.
Iran ja P5+1-maat saavuttivat -
puitesopimuksen Iranin ydinohjelmasta huhtikuussa.
Neuvottelut jatkuvat tällä viikolla.
Lopullisen sopimuksen tavoiteraja on 30.6.
Sopimuksen tulkinnassa on ilmennyt huomattavia eroja.
Iranin mukaan pakotteet on poistettava -
välittömästi sopimuksen solmimisen jälkeen. USA taas väittää, -
että pakotteet poistetaan vaiheittain pidemmällä aikavälillä.
Sitten Israelin ja Venäjän väliseen kiistaan.
Venäjän presidentti Putin varoitti lauantaina Israelia -
Ukrainan hallituksen aseistamisesta.
Hänen mukaansa se olisi haitallista rauhanpyrkimyksille Itä-Ukrainassa.
Putin sanoi valtion Rossiya-kanavan haastattelussa, -
että Israelin johdolla on oikeus toimia oikeaksi katsomallaan tavalla.
Hän huomautti kuitenkin, -
että israelilaisvalmisteisten aseiden myynti Ukrainalle olisi haitallista -
ja johtaisi uusiin vihamielisyyksiin.
”Uhrien määrä kasvaisi, mutta lopputulos ei muuttuisi”, sanoi Putin.
Nyt Israelin ja palestiinalaisten konfliktiin.
Israel ilmoitti tilittävänsä -
473 milj. dollaria jäädytettyjä verovaroja palestiinalaishallinnolle, -
kun ylempi israelilaisviranomainen ja palestiinalaisvirkamiehet -
olivat neuvotelleet asiasta.
Israel alkoi jäädyttää joulukuussa 130 milj. dollaria verovaroja, -
joita se kerää palestiinalaishallinnon puolesta.
Israel päätti toimenpiteestä, kun palestiinalaisjohto ilmoitti -
yksipuolisesta valtiopyrkimyksestään YK:n turvaneuvostossa -
ja liittymisestään kv-rikostuomioistuimeen.
Jäsenyys astui voimaan 1.4.
Israel tuomitsi palestiinalaisten liittymisen tuomioistuimeen -
yksipuolisena toimena, joka estää neuvoteltua rauhansopimusta.
Varojen jäädyttämisen jälkeen palestiinalaishallinnon oli leikattava -
virkamiestensä palkkoja 40 prosentilla ja turvauduttava hätätilabudjettiin.
Israelin hallituksen virkamies ilmoitti 473 milj. dollarin siirrosta -
sen jälkeen, kun Israel ja palestiina- laiset pääsivät neuvotteluissa sopuun.
Siirron on tarkoitus avittaa alueellista vakautta ja humanitaarisia tarpeita.
Virkamies huomautti, että palestiinalaiset ovat yhä velkaa -
Israelin sähköyhtiölle noin 510 000 dollaria.
Palestiinalaispresidentti Abbas kertoi PLO:lle verovarojen siirrosta.
Hän sanoi Israelin ja palestiinalaisten yhteiskomitean -
neuvottelevan loppusummista.
Pääsimme sopimukseen siitä, -
että kolmen kuukauden verovarat siirretään meille täytenä.
Israelilais-palestiinalainen yhteiskomitea -
neuvottelee jäljelle jäävistä summista, -
eli niistä, jotka kuuluvat meille -
ja myös niistä, mitä me olemme vielä velkaa.
Kaikki summat tullaan laskemaan, -
ja me aiomme hyväksyä kaiken, mistä sopimukseen päästään.
Pääministeri Netanjahu sai 14 päivää lisäaikaa muodostaa koalitio.
Hän voitti Israelin vaalit 17.3.
Netanjahun lisäaikapyyntö presidentille ei ole poikkeuksellista -
Israelissa, jossa mikään puolue ei ole koskaan voittanut -
selvää enemmistöä parlamenttivaaleissa.
Neuvottelut potentiaalisten hallituskumppaneiden kesken -
kabinettipaikoista ovat usein kestäneet viime hetkeen asti.
Herra presidentti, tulin tänne tänä aamuna pyytääkseni lisäaikaa, -
jotta saan saatettua loppuun tehtäväni muodostaa hallitus.
Olemme hyvässä vauhdissa hallituksen muodostamisessa.
Mutta tarvitsisin lisäaikaa, jotta saamme vakaan hallituksen, -
joka pääsee sopuun tärkeistä asioista.
Näin Israel voi selvitä eteen tulevista haasteista.
Presidentti Rivlin valtuutti Netanjahun muodostamaan koalition -
neuvoteltuaan lainsäätäjien kanssa maaliskuun vaalien jälkeen.
Koska muutoksia ei ole ilmennyt suositettuani sinua tehtävään, -
ja koska olet informoinut minua -
kyvystäsi muodostaa hallitus tarvittavassa ajassa, -
myönnän sinulle täten 14 päivää lisäaikaa -
hallituksen muodostamisen loppuunsaattamiseksi.
Pääministeri Netanjahu on pitänyt -
koalitioneuvottelujen yksityiskohdat pitkälti salassa.
Hän on sen sijaan puhunut julkisuudessa Israelin vastustuksesta -
Iranin ja P5+1-maiden ydinsopimusta kohtaan sekä vaaroista, -
joita lopullisen ydinsopimuksen solmimisesta Israelille koituisi.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman